संसदीय कार्य मंत्रालय
संसद का मॉनसून सत्र -2020 कल 14 सितम्बर से शुरू होगा
एक अक्टूबर तक इस सत्र की 18 बैठकों में 47 प्रस्ताव रखे जायेंगे
अध्यादेशों के बदले ग्यारह विधेयक पेश किये जायेंगे
संसद का मॉनसून सत्र-2020 सोमवार, 14 सितम्बर से शुरू होगा। सत्रहवीं लोकसभा का चौथा सत्र और राज्य सभा का 252वां सत्र सोमवार, 14 सितम्बर से बुलाया गया है। सरकारी कार्यों की अनिवार्यता को देखते हुए यह सत्र बृहस्पतिवार, एक अक्टूबर 2020 को संपन्न होगा।
अठारह दिन के इस सत्र में कुल अठारह बैठकें होंगी  और मॉनसून सत्र-2020 के दौरान कुल 47विषय कार्यसूची के लिए तय किये गए हैं। 
अध्यादेशों के बदले कुल ग्यारह विधेयक पेश किये जाएंगे, इनमें -कृषक उत्पाद वाणिज्य और व्यापार  विधेयक, 2020  कृषक  मूल्य गारंटी और कृषि सेवा समझौता विधेयक, 2020  होम्योपैथी केंद्रीय परिषद्  विधेयक, 2020  भारतीय औषधि केंद्रीय परिषद्  विधेयक, 2020  आवश्यक वस्तु  विधेयक, 2020  दिवाला और शोधन अक्षमता  संशोधन विधेयक, 2020  बैंकिंग नियामक  विधेयक, 2020  कराधान और अन्य क़ानून  विधेयक, 2020  संक्रामक रोग  विधेयक, 2020  मंत्रियों के वेतन और भत्ते  विधेयक, 2020  संसद सदस्यों के वेतन, भत्ते और पेंशन  विधेयक, 2020 मॉनसून सत्र के दौरान प्रस्तुत किये जाने अपेक्षित हैं।
इसके साथ ही, जो अन्य अधूरे विधायी कार्य भी इस सत्र के दौरान सदन में चर्चा कराने और पारित कराने के लिए प्रस्तुत किये जाने अपेक्षित हैं, उनमें  कीटनाशक प्रबंध विधेयक, 2020  राज्य सभा से पारित भारतीय राष्ट्रीय औषधि प्रणाली आयोग  विधेयक, 2019  राज्य सभा से पारित राष्ट्रीय होमियोपैथी आयोग  विधेयक, 2019  लोकसभा से पारित आयुर्वेद शिक्षण और अनुसंधान संस्थान विधेयक, 2020  लोकसभा से पारित वायुयान  विधेयक, 2020  कंपनी  विधेयक, 2020  लोकसभा से पारित चिकित्सकीय गर्भपात  विधेयक, 2020  लोकसभा से पारित स्थानापन्न मातृत्व  विधेयक, 2020  राष्ट्रीय रक्षा विश्विद्यालय विधेयक, 2020  राष्ट्रीय फोरेंसिक विज्ञान विश्वविद्यालय विधेयक, 2020  लोकसभा से पारित भारतीय सूचना प्रौद्योगिकी संस्थान क़ानून  विधेयक, 2020  लोकसभा से पारित अंतर्राज्यीय नदी जल विवाद  विधेयक, 2020  लोकसभा से पारित बांध सुरक्षा विधेयक, 2019  प्रमुख पत्तन प्राधिकरण विधेयक, 2020  सामाजिक सुरक्षा और कल्याण संहिता, 2019  व्यावसायिक सुरक्षा, स्वास्थ्य और कार्य परिस्थिति संहिता, 2019  औद्योगिक सम्बन्ध संहिता विधेयक, 2019 शामिल हैं।
इस सत्र में कुछ अन्य नए विधेयक सदन में चर्चा और पारित कराने के लिए प्रस्तुत किये जाने अपेक्षित हैं, उनमें :  वित्तीय अनुबंधों की द्विपक्षीय नेट्टिंग विधेयक, 2020  फैक्टरिंग विनियमन  विधेयक, 2020  पेंशन कोष नियामक और विकास प्राधिकरण  विधेयक, 2020  राष्ट्रीय संबद्ध और स्वास्थ्य सेवा व्यवसाय आयोग विधेयक, 2020  सहायक प्रजनन प्रौद्योगिकी  विधेयक, 2020.  राष्ट्रीय राजधानी क्षेत्र दिल्ली सरकार  विधेयक, 2020  विदेशी अंशदान  संशोधन विधेयक, 2020  जन प्रतिनिधित्व  विधेयक, 2020  सिर पर मैला ढोने वालों के काम पर प्रतिबन्ध और पुनर्वास  विधेयक, 2020  किशोर न्याय  संशोधन विधेयक, 2020 के रूप में रोजगार पर प्रतिबंध।  बहु राज्यीय सहकारी समितियां  विधेयक, 2020  जम्मू-कश्मीर राजभाषा, विधेयक,2020 शामिल हैं।
इसके साथ ही सत्र में कुछ विधेयक वापस भी लिए जायेंगे, जिनमें :  संबद्ध और स्वास्थ्य सेवा व्यवसाय विधेयक,2018  खान  विधेयक, 2011  अंतर-राज्य प्रवासी कामगार  संशोधन विधेयक, 2011  भवन और अन्य निर्माण कार्य में कार्यरत श्रमिक संबंधित कानून  विधेयक, 2013  रोजगार कार्यालय  संशोधन विधेयक, 2013 शामिल हैं।
कोविड-19 महामारी के समय में संसद का यह पहला सत्र है। इसलिए, संसद सत्र के दौरान कोविड-19 के दिशा-निर्देशों के तहत सुरक्षा के सभी प्रबंध किए गए हैं।
संसद के हर सदन में प्रतिदिन चार घंटे के सत्र होंगे  लेकिन सत्र के पहले दिन, 14 सितम्बर को लोकसभा की बैठक सुबह के सत्र में होगी। सत्र के दौरान संसद सदस्यों की बैठक व्यवस्था में सुरक्षित दूरी बनाये रखी जाएगी। सदस्य संसद दोनों सदनों के कक्षों और दीर्घाओं में बैठेंगे। सांसदों की उपस्थिति के पंजीकरण के लिए मोबाइल ऐप की शुरुआत की गई है। संसद सदस्यों की कुर्सियों के बीच पॉली-कार्बन शीट लगाई गयी हैं।
सत्र में शून्य काल के दौरान गैर-तारांकित प्रश्नों को सदन की मेजों पर रखा जाएगा।